ཐེངས་འདིའི་དཔེ་ཀློག་མྱོང་ཚོར་གྱི་བྱ་འགུལ་དུ་སློབ་བུ་ལྕགས་ཐར་རྡོ་རྗེ་སོགས་འགྲན་ཞུགས་པ་ཡོངས་ལ་བྱ་དགའི་གཟིགས་བཟོས་གྱ་ནོམ་པ་བསྩལ་བ་དང་།བྱ་འགུལ་ཆེན་མོ་འདི་སྤེལ་བ་བརྒྱུད་ནས།སློབ་རའི་སློབ་སྦྱོང་གི་བྲེལ་ཟིང་གི་འཚོ་བར་སྤྲོ་སྣང་དོད་པར་བྱས་ཤིང་།སློབ་གྲོགས་རྣམས་ཀྱི་སློབ་སྦྱོང་གི་འདུན་པ་སྔར་ལས་ཤུགས་ཇེ་ཆེར་སོང་བར་མ་ཟད།བློ་རྒྱ་དང་སྤོབས་པ་ཇེ་ཆེར་ཕྱིན་ནས་དཔེ་ཀློག་གི་གལ་ཆེན་རང་བཞིན་ལ་ངོས་ཡང་དག་པ་ཞིག་ཟིན་ཞིང་།ཅི་ལྟར་དཔེ་ཀློག་བྱ་བ་དང་དཔེ་ཆ་གང་བཀླག་པ་སོགས་དཔེ་ཀློག་གི་ལས་ལ་འཇུག་ཚུལ་ལ་ངེས་ཤེས་ཟབ་མོ་འདྲོངས་ནས་སང་ཉིན་ནས་བཟུང་དཔེ་ཀློག་ལ་འཇུག་པའི་སློབ་བུ་རྣལ་མ་ཞིག་བཅའ་རྒྱུའི་བློ་རྒྱུད་ལ་རང་དབང་མེད་པར་སྐྱེས་སུ་བཅུགའདི་ནི་སློབ་གཉེར་གྱི་མདུན་ལམ་ཡང་དག་འཚོལ་བའི་རང་རེའི་སློབ་གྲྭའི་སློབ་མ་རྣམས་ཀྱི་མདུན་ལྗོངས་སྔར་ལས་ཡངས་ཤིང་སློབ་གྲྭའི་ཡང་དག་པའི་སློབ་སྒྲུབ་ཀྱི་ཁ་ཕྱོགས་ལ་གཡུར་ཟའི་འབྲས་བཟང་ཐོབ་པའི་རྟེན་འབྲེལ་གྱི་སྒོ་མོ་ཞིག་ཡིན་པར་གདོན་མི་ཟའོ།།